Diari Oficial de la Generalitat Valenciana


Sumari del DOGV 7199, del 24-01-2014 (2014/510)

Informació pública de la modificació puntual número 4 del pla general d'ordenació urbana, sector la Totxa i de la modificació del traçat de via pecuària com a conseqüència de la nova ordenació i suspensió de llicències. Expedient número 4945/2013 (121-14/2013).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7199

Data del DOGV
:   24-01-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/510


Data del document
:   16-01-2014

Organisme emissor
:   Ajuntament del Campello

Tipus de document
:   Anunci

Descriptors 

:   * Campello, el
    * administració local
    * pla d'urbanisme

Informació pública de la modificació puntual número 4 del pla general d'ordenació urbana, sector la Totxa i de la modificació del traçat de via pecuària com a conseqüència de la nova ordenació i suspensió de llicències. Expedient número 4945/2013 (121-14/2013).  
 [2014/510]  
Pel l'Ajuntament en ple, en sessió celebrada el dia 9 de gener de 2014, en relació amb l'expedient de modificació puntual número 4 del pla general d'ordenació urbana, sector urbanitzable número 9 la Totxa i la modificació del traçat de via pecuària com a conseqüència de la nova ordenació, s'adopta l'acord següent:  
«Primer. Sotmetre a informació pública la modificació puntual número 4 del pla general d'ordenació urbana - sector urbanitzable número 9 la Totxa i la modificació del traçat de la via pecuària conseqüència de la nova ordenació territorial, objecte del present expedient, per termini d'un mes, per mitjà d'edicte publicat en el tauler d'anuncis de la corporació, en un diari no oficial d'àmplia difusió en la localitat i en el Diari Oficial de la Comunitat Valenciana, a comptar de l'endemà de la publicació de l'esmentat anunci en el diari oficial, perquè els interessats puguen formular al·legacions i observacions que estimen oportunes.  
  
Segon. Suspendre la tramitació i l'atorgament de llicències, tant definitives com provisionals, d'activitat, de parcel·lació i edificació en l'àrea objecte de la modificació puntual número 4 del PGOU exposada al públic les noves determinacions de la qual suposen modificació del règim urbanístic vigent, sense que siga necessari ni exigible assenyalar expressament les àrees afectades per la suspensió.  
Tercer. El document de modificació puntual núm. 4 del PGOU del Campello s'inserirà en la pàgina web municipal ; així mateix, tant el document de modificació puntual com el present expedient administratiu podrà consultar-se en les oficines de la Regidoria de Territori i Vivenda, síties en la plaça de Canalejas, número 3 del Campello (planta 3a - edifici Urbanisme), de dilluns a divendres de 09.00 a 14.00 hores.  
Quart. Requerir els informes sectorials que siguen preceptius en relació amb el document de modificació puntual número 4 del PGOU - sector urbanitzable número 9 La Totxa i modificació del traçat de via pecuària, amb caràcter previ a la seua aprovació definitiva, remetent un exemplar del mencionat document.  
Quint. Contra el present acord, com a acte de tràmit que no posa fi a la via administrativa, no procedix interposar cap recurs, de conformitat amb el que disposa l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
El que es publica per a general coneixement, fent-se constar que, de conformitat amb el que establixen els articles 94.1 i 83.2 de la Llei 16/2005, de 30 de desembre, de la Generalitat, Urbanística Valenciana, l'expedient complet podrà ser consultat durant el termini d'un mes, a comptar del dia següent a la publicació del present anunci en el DOCV, amb l'objecte que puguen examinar la documentació i formular al·legacions si així ho estimen oportú.   
Així mateix, en compliment de la Instrucció de 13 de gener de 2012, de la Direcció General del Medi Natural, sobre vies pecuàries, amb caràcter simultani, se sotmet a informació pública la modificació del traçat de la via pecuària denominada Senda Sant Joan a Aigües, mantenint la seua integritat superficial i la continuïtat del traçat, resultant idoni l'itinerari proposat que es desplaça lleugerament per a portar-lo amb tractament d'albereda en paral·lel al vial ronda. S'ha incorporat la modificació del traçat de la via pecuària com a annex II a l'esmentada modificació puntual número 4 del PGOU.  
  
  
El Campello, 16 de gener de 2014.- L'alcalde president: Juan José Berenguer Alcobendas.